5 หุ้นค้าปลีกมือถือวิ่งคึก! รับอานิสงส์ iPhone 12 เปิดขายในไทยวันแรก
5 หุ้นค้าปลีกมือถือวิ่งคึก! รับอานิสงส์ iPhone 12 เปิดขายในไทยวันแรก
27 พ.ย. 2563

ผู้สื่อข่าวรายงานว่า กลุ่มหุ้นกลุ่มค้าปลีกมือถือ-สื่อสารฯบวกคึก คาดเก็งกำไรได้ประโยชน์เปิดจำหน่าย iPhone 12 ในไทยวันนี้(27 พ.ย.63) เป็นวันแรก นำโดยบริษัท คอมเซเว่น จำกัด (มหาชน) หรือ COM7 ณ เวลา 11.31น. อยู่ที่ระดับ 39.50 บาท บวก 1.50 บาท หรือ 3.95% ด้วยมูลค่าซื้อขาย 236.40 ล้านบาท
ส่วน บริษัท เอส พี วี ไอ จำกัด (มหาชน) SPVI ณ เวลา 11.33 น. อยู่ที่ระดับ 3.30 บาท บวก 0.14 บาท หรือ 4.43% ด้วยมูลค่าซื้อขาย 43.02 ล้านบาท
ด้าน บริษัท คอปเปอร์ ไวร์ด จำกัด (มหาชน)  หรือ CPW ณ เวลา 11.35 น. อยู่ที่ระดับ 2.28 บาท บวก 0.10 บาท หรือ 16.86 % ด้วยมูลค่าซื้อขาย 16.86 ล้านบาท
ส่วน บริษัท เจ มาร์ท จำกัด (มหาชน) หรือ JMART ณ เวลา 11.36 น. อยู่ที่ระดับ17.40 บาท บวก 0.40 บาท หรือ 2.35% ด้วยมูลค่าซื้อขาย 126.81 ล้านบาท
ขณะที่ บริษัท ซินเน็ค (ประเทศไทย) จำกัด (มหาชน) หรือ SYNEX ณ เวลา 11.37 น. อยู่ที่ระดับ13.40 บาท บวก 0.70 บาท หรือ 5.51% ด้วยมูลค่าซื้อขาย 98.26ล้านบาท
บล.โกลเบล็ก แนวโน้มตลาดวันนี้(27พ.ย.63)คาดดัชนีตลาดหุ้นไทยแกว่งตัวออกข้างในลักษณะ Sideway ออกข้าง โดย Fund Flow จากนักลงทุนต่างชาติยังคงไหลเข้าต่อเนื่อง ขณะที่ประเด็นกดดันยังอยู่ที่การชุมนุมทางการเมืองเย็นวันนี้ คาดดัชนีเคลื่อนไหวในกรอบ 1,420-1,450 จุด
กลยุทธ์การลงทุน
เก็งกำไร iPhone 12 วางขายในไทย 27 พ.ย.นี้ COM7 SPVI CPW JMART SYNEX
ความคืบหน้าวัคซีนโควิด-19 MINT ERW CENTEL AWC CRC BH BDMS
มาตรการดูแลค่าเงินบาทของ ธปท. KCE HANA DELTA CPF TU